## Odluka o utvrđivanju koeficijenata za obračun osobnih dohodaka funkcionara koje bira ili imenuje Sabor Republike Hrvatske, Predsjedništvo Republike Hrvatske, Vlada Republike Hrvatske i Ustavni sud Hrvatske

### NN 42/1990 (10.10.1990.), Odluka o utvrđivanju koeficijenata za obračun osobnih dohodaka funkcionara koje bira ili imenuje Sabor Republike Hrvatske, Predsjedništvo Republike Hrvatske, Vlada Republike Hrvatske i Ustavni sud Hrvatske

# SABOR REPUBLIKE HRVATSKE

Na temelju Amandmana LXII. na Ustav Republike Hrvatske, u skladu s odredbama
člana 5. Zakona o osobnim dohocima i ostalim primanjima funkcionara ("Narodne
novine", broj 19/90), Sabor Republike Hrvatske na sjednici Vijeća
udruženog rada 5. listopada 1990, Vijeća općina 5. listopada 1990. i Društveno-političkog
vijeća 5. listopada 1990, donio je

## ODLUKU

### o utvrđivanju koeficijenata za obračun osobnih dohodaka funkcionara koje bira ili imenuje Sabor Republike Hrvatske, Predsjedništvo Republike Hrvatske, Vlada Republike Hrvatske i Ustavni sud Hrvatske

I.

Ovom odlukom određuju se koeficijenti za utvrđivanje osobnih dohodaka
funkcionara, ovisno o slijedećim kriterijima:

- državnom i političkom značaju funkcija za Republiku Hrvatsku

- načinu izbora, odnosno imenovanja funkcionara

- Ustavom, zakonima i drugim aktima utvrđene ovlasti i odgovornosti
izabranih odnosno imenovanih funkcionara.

II.

Koeficijenti za utvrđivanje osobnog dohotka funkcionara koje bira ili
imenuje Sabor Republike Hrvatske, Predsjedništvo Republike Hrvatske, Vlada
Republike Hrvatske i Ustavni sud Hrvatske, ovisno o kriterijima iz točke
I. ove odluke, utvrđuju se u slijedećim vrijednostima:

I. FUNKCIONARI KOJE BIRA ILI IMENUJE SABOR REPUBLIKE HRVATSKE

Naziv funkcije: koeficijent

1. Predsjednik Republike Hrvatske 8,0

2. Potpredsjednici - članovi Predsjedništva Republike Hrvatske 6,8

3. Predsjednik Sabora Republike Hrvatske i predsjednik Vlade Republike
Hrvatske 7,0

4. Predsjednik Ustavnog suda Hrvatske 6,0

5. Predsjednik Vrhovnog suda Hrvatske 5,5

6. Potpredsjednici Sabora Republike Hrvatske i potpredsjednici Vlade
Republike Hrvatske 6,0

7. Predsjednici vijeća Sabora Republike Hrvatske, članovi Vlade Republike
Hrvatske, ministri 5,5

8. Tajnik Sabora Republike Hrvatske 4,5

9. Predsjednici radnih tijela Sabora Republike Hrvatske i radnih tijela
vijeća 4,0 - 5,0

10. Zamjenici ministara i direktor HINE 4,5

11. Javni tužilac Hrvatske 5,0

12. Predsjednik Upravnog suda Hrvatske, predsjednik Privrednog suda
Hrvatske i javni pravobranilac Republike Hrvatske 4,8

13. Članovi Ustavnog suda Hrvatske 4,6

14. Suci Vrhovnog suda Hrvatske 4,4

15. Predsjednik Okružnog suda u Zagrebu, predsjednik Okružnog privrednog
suda u Zagrebu, okružni javni tužilac u Zagrebu, predsjednik Suda udruženog
rada Hrvatske, Društveni pravobranilac samoupravljanja Hrvatske i predsjednik
Republičkog vijeća za prekršaje 4,1

16. Suci Upravnog suda Hrvatske, suci Privrednog suda Hrvatske, zamjenici
Javnog tužioca Hrvatske i zamjenici Javnog pravobranioca Republike Hrvatske
4,0

17. Predsjednici okružnih sudova, okružnih privrednih sudova, okružni
javni tužioci, suci Suda udruženog rada Hrvatske, zamjenici Društvenog
pravobranioca samoupravljanja Hrvatske, predsjednik Općinskog suda u Zagrebu
i općinski javni tužilac u Zagrebu 3,9

18. Suci okružnih sudova, suci okružnih privrednih sudova i zamjenici
okružnih javnih tužilaca 3,6

19. Suci Republičkog vijeća za prekršaje, predsjednici osnovnih sudova
udruženog rada i društveni pravobranioci samoupravljanja zajednica općina
3,4 - 3,5

20. Predsjednici općinskih sudova, općinski javni tužioci, suci osnovnih
sudova udruženog rada i zamjenici društvenih pravobranilaca samoupravljanja
zajednica općina 3,0 - 3,3

21. Suci općinskih sudova i zamjenici općinskih javnih tužilaca 2,8
- 3,0

22. Zamjeniku predsjednika Vrhovnog suda Hrvatske, izabranom zamjeniku
predsjednika suda, predsjedniku odjela u sudu i rukovodiocima odjela u
javnom tužilaštvu, osim koeficijenta utvrđenog za nosioce odgovarajuće
pravosudne funkcije, povećava se koeficijent za 0,10

23. Zamjenik tajnika Sabora Republike Hrvatske 3,5

24. Tajnici vijeća Sabora, tajnici radnih tijela Sabora, zamjenik direktora
HINE, glavni urednik Izvješća Sabora Republike Hrvatske i pomoćnici tajnika
Sabora 3,0 - 3,4

25. Šef Kabineta predsjednika Sabora Republike Hrvatske i savjetnici
predsjednika Sabora 4,0 - 4,4

26. Savjetnici u Saboru Republike Hrvatske 3,1 - 3,4

II. FUNKCIONARI KOJE IMENUJE PREDSJEDNIŠTVO REPUBLIKE HRVATSKE

1. Tajnik Predsjedništva Republike Hrvatske 4,5

2. Šef Kabineta predsjednika Republike Hrvatske 4,0 - 4,4

3. Zamjenik tajnika Predsjedništva Republike Hrvatske 3,5

4. Osobni savjetnici predsjednika Republike Hrvatske 4,0 - 6,0

5. Savjetnici u Predsjedništvu Republike Hrvatske 3,1- 3,4

III. FUNKCIONARI KOJE lMENUJE USTAVNI SUD HRVATSKE

1. Tajnik Ustavnog suda Hrvatske 3,5

2. Savjetnici Ustavnog suda Hrvatske 3,0 - 3,4

IV. FUNKCIONARI KOJE IMENUJE VLADA REPUBLIKE HRVATSKE

1. Tajnik Vlade Republike Hrvatske 4,5

2. Sekretar Sekretarijata Vlade Republike Hrvatske za zakonodavstvo
4,5

3. Direktori republičkih zavoda 4,0 - 4,5

4. Zamjenik tajnika Vlade Republike Hrvatske 3,5

5. Zamjenik sekretara Sekretarijata Vlade Republike Hrvatske za zakonodavstvo
4,2

6. Zamjenik predsjednika Komisije Vlade Republike Hrvatske za odnose
s vjerskim zajednicama 3,4

7. Šef kabineta predsjednika Vlade Republike Hrvatske 4,0 - 4,4

8. Savjetnici predsjednika Vlade Republike Hrvatske 4,0 - 4,4

9. Pomoćnici tajnika Vlade Republike Hrvatske i pomoćnik sekretara Sekretarijata
za zakonodavstvo Vlade Republike Hrvatske i pomoćnici direktora republičkih
zavoda 3,2

10. Pomoćnik ministra i komandant Štaba civilne zaštite 4,0

11. Direktor organa u sastavu 3,1- 3,3

12. Tajnici radnih tijela Vlade Republike Hrvatske 3,1

13. Šef Republičkog protokola i načelnik Službe za kadrovske poslove
Stručne službe

Vlade Republike Hrvatske 3,4

14. Sekretar Sekretarijata Vlade Republike Hrvatske za opće poslove
3,8

15. Pomoćnici sekretara Sekretarijata Vlade Republike Hrvatske za opće
poslove i

zamjenik šefa Republičkog protokola 3,1

16. Koordinator centra republičkih organa uprave 2,9 - 3,1

17. Rukovodilac centra državne sigurnosti i rukovodilac sekretarijata
za unutarnje

poslove 2,9 - 3,4

18. Direktori sektora u republičkom zavodu 2,8 - 3,1

19. Glavni republički inspektori 3,2

20. Savjetnici Vlade Republike Hrvatske 3,1 - 3,4

21. Kapetani lučkih kapetanija 2,8 - 2,9

22. Kapetani pristaništa 2,7

III.

Organi iz točke II. ove udluke ili njihova nadležna tijela utvrđuju
pojedinačnim rješenjem pripadajući koeficijent za pojedinog funkcionara

IV.

Osobni dohoci za funkcionare prema ovoj odluci utvrđuju se tako da se
osnovica za obračun osobnog dohotka pomnoži s koeficijentom za utvrđivanje
osobnog dohotka.

Iznos osobnog dohotka utvrđen u skladu sa stavom 1. ove točke, povećava
se za 0,5% za svaku godinu rada, a najviše do 20%.

Postotak povećanja po osnovi radnog iskustva funkcionara utvrđuje nadležno
radno tijelo organa iz točke II. ove odluke pojedinačnim rješenjem.

V.

Utvrđeni koeficijenti za nosioce pravosudnih funkcija u općinskim sudovima
i općinskim javnim tužilaštvima primjenjivat će se od 1. siječnja 1991.
godine.

VI.

Za razdoblje od 1. srpnja do 30. rujna 1990. godine za nositelje funkcija
primjenjivat će se dosadašnji pripadajući koeficijenti, osim za one funkcije
koje su obuhvaćene Odlukom Predsjedništva Republike Hrvatske od 20. lipnja
1990. godine i na koje su izabrani, odnosno imenovani funkcionari nakon
1. lipnja 1990. Za te funkcionare primjenjivat će se koeficijenti utvrđeni
spomenutom Odlukom Predsjedništva Republike Hrvatske.

VII.

Funkcionari koji prema Zakonu o osobnim dohocima i drugim primanjima
funkcionara koje bira ili imenuje Sabor Republike Hrvatske, Predsjedništvo
Republike Hrvatske, Vlada Republike Hrvatske i Ustavni sud Hrvatske ostvaruju
osobni dohodak u smislu člana 8. toga zakona prema koeficijentima koji
su važili u trenutku isteka mandata odnosno prestanka funkcije.

VIII.

Ova odluka stupa na snagu osmoga dana nakon objave u "Narodnim
novinama" a primjenjuje se od 1. listopada 1990.

Klasa: 120-01/90-06/01

Zagreb, 5. listopada 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Odluka, NN 42/1990-807
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)